高胡

高胡，係高音二胡嘅簡稱，又會嗌做粵胡，係一種弓弦樂器，喺1920年代由司徒夢巖同埋佢嘅學生呂文成創制，取代咗二弦嘅位置成為廣東音樂同埋粵劇嘅主要伴奏樂器。

一個標準嘅高胡全長大約80厘米。高胡嘅琴筒細過二胡，皮膜同音窗通常係圓形，定弦是G4到D5，比二胡高四度，有效音域可以去到兩個八度。高胡係坐喺度彈嘅，揾對大脾夾住個皮膜同音窗嚟去控制音色、音量，重可以減少狼音。演奏嗰陣皮膜向右，弓毛擺喺兩條弦中間，弓桿擺喺外側。高胡嘅音色清過二胡，所以成日都攞嚟於演奏啲開心愉快嘅樂曲。

高胡本嚟係用喺廣東音樂嗰度，為咗滿足要扮管弦樂團嘅民樂團對高音域弓弦樂器嘅需求，同二胡、中胡、板胡、大提琴同低音提琴一齊組成弓弦樂器組。

出名嘅高胡演奏家 

陳國產
 呂文成
 劉天一
 甘尚時
 余其偉

高胡作品 
 呂文成
 《醒獅》
 《步步高》
 《青梅竹馬》  
 《平湖秋月》
 易劍泉
 《鳥投林》
 任光
 《彩雲追月》
 劉天一
 《魚游春水》
 林韻
 《春到田間》
 喬飛
 《珠江之戀》
 劉學軒
 《送別》
 蔣才如
 《涼山的春天》
 譚盾
 《火祭》
 劉錫津
 《魚尾獅傳奇》

參考資料 
 黃日進，《廣東音樂：高胡曲選》，人民音樂出版社，1997年出版，ISBN 7-103-01523-6

攷

視聽資料 
 《平湖秋月》
 《平湖秋月》演奏視頻

參見 
 二胡
 胡琴
 弓弦樂器
 嶺南文化

弦樂器
粵樂